open-index/open-wikipedia-markdown huggingface dataset:
אגם מאמי

**אגם מאמי** (באנגלית: **Mummy Pond**; מילולית: אגם המומיה) הוא אגם קטן, בין קרחון סוס לקרחון לקרואה בעמק טיילור, בארץ ויקטוריה שבאנטארקטיקה.

גובהו של האגם 262 מטרים מעל פני הים.
## היסטוריה
### מקור השם
שמו של האגם ניתן לו על ידי הגאולוג האמריקאי ט. ל. פווה אשר ביקר באזור בדצמבר 1957.

השם ניתן לו בשל כלבי הים החנוטים שהתגלו סביב האגם.

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA749&lpg=PA749&dq=%22Mummy+Pond%22&source=bl&ots=PEokq-qc0A&sig=iDBCEhm7oXPqT3sSOZEmfe7bXw4&hl=en&sa=X&ved=2ahUKEwiJqYiKhejeAhWIWSwKHdVmDf44ChDoATAJegQIAxAB#v=onepage&q=%22Mummy%20Pond%22&f=false The Transantarctic Mountains: Rocks, Ice, Meteorites and Water]**, P 715

• Galen Rowell, **[https://books.google.co.il/books?id=q-9_kMHtLkAC&pg=PA145&lpg=PA145&dq=%22Mummy+Pond%22&source=bl&ots=d5jwAT3O-J&sig=TlJj1H8y24zp5kP3i_G_InVlkFc&hl=en&sa=X&ved=2ahUKEwiJqYiKhejeAhWIWSwKHdVmDf44ChDoATAIegQIBBAB#v=onepage&q=%22Mummy%20Pond%22&f=false Poles Apart: Parallel Visions of the Arctic and Antarctic]**, P 172

• Sara Wheeler, **[https://books.google.co.il/books?id=wJB5BAAAQBAJ&pg=PT102&lpg=PT102&dq=%22Mummy+Pond%22&source=bl&ots=o69EwoWOPx&sig=AFfUrBesCdDoKJ8F6bLnBq6WEz4&hl=en&sa=X&ved=2ahUKEwjAq73bh-jeAhWFjywKHRH0DgE4FBDoATABegQIBBAB#v=onepage&q=%22Mummy%20Pond%22&f=false Terra Incognita: Travels in Antarctica]**

• Lucy Jane Bledsoe, **[https://books.google.co.il/books?id=VrlseAv2WcIC&pg=PA210&lpg=PA210&dq=%22Mummy+Pond%22&source=bl&ots=JKhXlfbm_B&sig=sbE1EqJtH_kmiigCRsOcINLcJK0&hl=en&sa=X&ved=2ahUKEwjAq73bh-jeAhWFjywKHRH0DgE4FBDoATAAegQICRAB#v=onepage&q=%22Mummy%20Pond%22&f=false The Big Bang Symphony: A Novel of Antarctica]**, P 210

• Ana María Alonso-Zarza, Lawrence H. Tanner, editors, **[https://books.google.co.il/books?id=vkKV4THPIDcC&pg=PA99&lpg=PA99&dq=%22Mummy+Pond%22&source=bl&ots=0OCkcPwUeF&sig=w-hxcPp4MMjCIHlRRsYVk2WcTIw&hl=en&sa=X&ved=2ahUKEwjAq73bh-jeAhWFjywKHRH0DgE4FBDoATACegQIBxAB#v=onepage&q=%22Mummy%20Pond%22&f=false Paleoenvironmental Record and Applications of Calcretes and Palustrine Carbonates]**, P 99

## קישורים חיצוניים

* אגם מאמי באתר הסקר הגאולוגי של ארצות הברית
* אגם מאמי באתר הגאזט האנטארקטי SCAR של ממשלת אוסטרליה
* תצלום לוויין של אזור אגם מאמי
* תצלומי אגם מאמי באתר הגאזט האנטארקטי של ממשלת ניו זילנד:
** תצלום אגם מאמי ועמק טיילור
** תצלום אגם מאמי
* תחזית מזג אוויר ארוכת טווח עבור אגם מאמי
** סטטיסטיקות מזג אוויר עבור אגם מאמי

## הערות שוליים

מאמי
מאמי
כביש 67

שמאל|ממוזער|500px|צומת פוריידיס (משמאל) והיישוב שעל-שמו נקרא הצומת, במבט מזכרון יעקב
**כביש 67** (מכונה **"דרך [[ואדי מילק|ואדי מילֶק]]"**) הוא כביש רוחב ארצי בצפון ישראל, והוא אחד משני עורקי התנועה העיקריים החוצים את הכרמל תוך שהם מחברים בין מישור החוף הצפוני לכביש 6 (האחר הוא כביש 65 הידוע גם ככביש ואדי עארה). אורכו של הכביש הוא 13 קילומטרים. הכביש מתחיל במחלף זכרון יעקב ומסתיים במחלף עין תות במפגש עם כביש 6.

## תולדות הכביש

הכביש היה קטע של כביש 70, אך עם פתיחת כביש 6 בקטע הצפוני ממחלף עין תות בחודש נובמבר 2018, קיבל הקטע מספר כביש עצמאי.

הכביש היה קיים עוד בימי המנדט הבריטי.

בשנת 1935 נסלל הקטע מזכרון יעקב לבת שלמה ובשנת 1938 הוחלט על תיקונו. בשנת 1939 היא תוארה על ידי מבקר: .

בשנת 1937 נשקלה האפשרות לכלול את הדרך מזכרון יעקב ליקנעם בכביש תל אביב – חיפה, אולם לבסוף נבחרה האופציה דרך עתלית לאורך החוף. ועדת פיל סירבה לדרישת היהודים לכלול במדינה היהודית את כביש ואדי עארה בנימוק: "ישנה דרך אחרת נוחה היוצאת מעמק יזרעאל בקרבת יקנעם ועוברת ליד בת שלמה וזכרון יעקב". באוגוסט 1946 החלה אגד לקיים בכביש שירות אוטובוסים. לאורך הכביש נמצאו היישובים היהודיים שפיה, בת שלמה ועין העמק, שהקנו ביטחון מסוים לנוסעים היישוביים על הציר, לעומת כביש 65) (כביש ואדי עארה) שנחשב מסוכן יותר ליהודים. במהלך מלחמת העצמאות, עד כיבוש א-טירה, עברה התנועה היהודית לחיפה בכביש 67 במקום כביש 4 (כביש החוף נסלל רק לאחר המלחמה). בשנות ה-60, בעת הסלילה מחדש של כביש 65 בוואדי עארה, עברה התנועה לגליל דרך כביש ואדי מילק. בסוף 1967 הוחלט על הרחבת הכביש. במהלך שנת 1968 נסגר החלק המערבי של הכביש לצורך העבודות. בהמשך נבנה גשר להולכי רגל מעל הכביש, בבת שלמה.

הקטע הדרומי מזכרון יעקב ליקנעם ולצומת העמקים שוקם החל מיולי 1972. פתיחת הכביש תוכננה לדצמבר 1973, אולם הוא נפתח כבר באוקטובר 1973 בעיצומה של מלחמת יום הכיפורים ושימש את צה"ל להעברת כוחות לרמת הגולן.

בסוף שנות ה-90 של המאה ה-20 הורחב הכביש (70) לכביש דו-מסלולי, בחלק שמצומת פוריידיס עד לטמרה, ואילו צומת בת שלמה וצומת אליקים שודרגו למחלפים. בשנת 2009 הורחב גם הקטע טמרה – צומת יבור לדו-מסלולי. קטע 18 של כביש 6, שנפתח לתנועה ב-20 ביולי 2009, מחבר את כביש 65 לכביש 67, במחלף עין תות בסמוך למחלף אליקים. ב-2018 נחנך מחלף תל קשיש שהפריד את מספור כביש 67 לכביש 70.

בשנת 2014 נחנך גשר מעל כביש 67 בכניסה המזרחית לפוריידיס, המתחבר לכביש 652.

## מסלול הכביש

## ראו גם
*כבישי ישראל

## קישורים חיצוניים

* נסיעה מצולמת של כביש 67 "ואדי מילק", ממחלף זכרון יעקב לצומת התשבי, כביש 6. כיוון הנסיעה מדרום מערב לצפון מזרח.

## הערות שוליים

קטגוריה:ישראל: כבישים
קטגוריה:יקנעם עילית: תחבורה
עורק המעי הגס הימני

ממוזער|עורק המעי הגס הימני יוצא במרכז האיור מעורק מצע המעי העליון

**עוֹרֵק הַמְּעִי הַגַּס הַיְּמָנִי** (TA: arteria colica dextra) הוא עורק בבטן המתפצל מעורק מתלה המעי העליון ומספק דם למעי הגס העולה ולכפף הכבדי של המעי הגס.

על פי רוב, העורק יוצא מאמצע החלק הקמור של עורק מתלה המעי העליון, עובר ימינה לכיוון אמצעו של המעי הגס העולה, כשמאחוריו הצפק ולפניו עורק האשך הימני (בזכרים) או עורק השחלה הימני (בנקבות), השופכן הימני ושריר המותניים הגדול. לעיתים העורק ממוקם גבוה יותר, וחוצה את החלק היורד של התריסריון ואת קצהה התחתון של הכליה הימנית. בהגיעו למעי הגס העורק מתפצל לענף יורד, אשר משיק עם הענף העליון של עורק המעי העקום והמעי הגס, ולענף עולה המשיק עם עורק המעי הגס האמצעי. יחד הענפים הללו יוצרים קשתות שמחלקן הקעור יוצאים עורקים קטנים להזנת המעי הגס העולה.

קיימת שונות אנטומית באוכלוסייה, כך שב-2%–20% מהאנשים עורק זה אינו קיים, ובמקרים אחרים שבהם הוא קיים מוצאו מעורק המעי הגס האמצעי או מעורק המעי העקום והמעי הגס.

## הערות שוליים

קטגוריה:עורקי הבטן והאגן
IronPort

**איירון פורט** (באנגלית: **Iron Port**) הייתה חברת אבטחת מידע אמריקאית, שעסקה בפיתוח תוכנה להגנה מפני איומים אפליקטיבים, אבטחת תיבות ולחימה בדואר זבל אלקטרוני.

החברה נוסדה על ידי סקוט וייס (Scott Weiss) וסקוט בניסטר (Scott Banister) בחודש דצמבר 2000 תחת השם IronPort AntiSpam.

משרדיה הראשיים נמצאים בעיר סן ברונו, סן פרנסיסקו, ארצות הברית.

בתאריך 24 בנובמבר 2003 דיווחה IronPort על רכישת חברת SpamCop המתמחה בסינון תכנים.

בתאריך 4 בינואר 2007, נרכשה החברה על ידי סיסקו מערכות  תמורת 830 מיליון דולר.

הליך הרכישה הסתיים בתאריך 25 ביוני 2007 וכיום הפכה החברה להיות חלק מהחטיבה העסקית של מיזם SensorBase, שירות המאפשר בניית פרופיל סיכון לפי כתובת IP.

## מוצרים

* **Cisco Web Security Appliance** - שירות לאבטחת תעבורת הרשת.
* **Cisco Email Security Appliance** - שירות המספק הגנה על תיבת הדואר ולחימה בדואר זבל אלקטרוני.

## ראו גם

* סיסקו
* אבטחת מידע
* תקשורת נתונים

## קישורים חיצוניים
* 

* האתר הרשמי של IronPort, באמצעות אתר Web.Archive 
* מידע אודות Cisco Web Security Appliance 
* מידע אודות Cisco Email Security Appliance  

## הערות שוליים

קטגוריה:אבטחת מידע
איסור אכילה

**איסור אכילה** הוא מושג בהלכה היהודית, לפיו ישנם דברים שאסורים באכילה בלבד, אולם אין עליהם איסור הנאה.

## פירוט האיסור
איסור אכילה כולל את האיסור להנות מהדבר בדרך אכילה או שתייה. במובן זה שתיית דבר האסור באכילה - אסורה גם היא.

לדעת רבי אבהו בשם רבי אלעזר, וכן נפסק להלכה, בכל איסור בו נאמר בתורה אחד מהלשונות הללו: "לא תאכל", "לא יאכל" או "לא תאכלו" - אזי האיסור אינו רק איסור אכילה, אלא הוא כולל גם 'איסור הנאה', אלא אם נכתב במפורש אחרת, כגון מאכלות אסורות של חֵלֶב ונבלה שהתירה התורה במפורש למוכרם לגוי.

## דוגמאות
#### דוגמאות לאיסורי אכילה מהתורה

* איסור אכילת טרפה - האיסור לאכול בשר של בהמה העומדת למות מחמת אירוע חיצוני (להוציא מחלה, או מוות מזקנה).
*איסור אכילת נבלה - האיסור לאכול בשר של בהמה שלא נשחטה לפי ההלכה.
*איסור אכילת דם - האיסור לאכול או לשתות דם של בהמה ועוף.
*גיד הנשה - האיסור לאכול גיד הנמצא באחורי הבהמה ששמו גיד הנשה.
*איסור אכילת טבל - אכילת פירות או ירקות לפני הפרשת תרומות ומעשרות, אך לאחר שפירות או ירקות אלו התחייבו בכך.
*איסור אכילה ביום-הכיפורים.
* איסור אבר מן החי.
* איסור חדש.
* איסור אכילת תרומה טמאה, שמותר לכהנים להנות מביעורה.

#### דוגמאות לאיסור אכילה מדרבנן

* אכילת עוף עם חלב.
*יין של גר תושב.
*גבינת גויים

## קישורים חיצוניים
*

## הערות שוליים

קטגוריה:הלכה
יחסי מיאנמר–פינלנד

**יחסי מיאנמר–פינלנד** הם היחסים הדיפלומטיים הרשמיים שבין **[[מיאנמר|הרפובליקה של איחוד מיאנמר]]** לבין **[[פינלנד|רפובליקת פינלנד]]**.

## היסטוריה
היחסים בין המדינות כוננו ב-21 ביוני 1954 - אותו היום בו הכירה פינלנד במיאנמר (בורמה דאז) כמדינה עצמאית.

בחודש מרץ 2015 תרמה פינלנד יותר מ-46 מיליון אירו למען עזרה הומניטרית לתושבי מיאנמר. ב-17 באוגוסט 2015 תרמה פינלנד 400,000 אירו נוספים למען הזדהות ותמיכה עם הקורבנות של שפיכות הדמים הרבות שנעשות במדינה. פינלנד גינתה את רדיפת הרוהינגיה במיאנמר והיא מפעילה סנקציות על המשטר. אחת הסנקציות שהופעלו היא ביטול עסקת נשק גדולה מאוד שהחלה להתבצע בין המדינות.

## הערות שוליים

קטגוריה:ערכים ללא קטגוריות פיזיות - יחסי חוץ
פרידריך, נסיך הוהנצולרן

**פרידריך, נסיך הוהנצולרן** (בגרמנית: **Friedrich Fürst von Hohenzollern**; 30 באוגוסט 1891 – 6 בפברואר 1965) היה נסיך גרמני מבית הוהנצולרן.

## ביוגרפיה
פרידריך נולד ב-30 באוגוסט 1891 בהייליגנדאם, לוילהלם, נסיך הוהנצולרן ולמריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה, וכמה דקות אחריו נולד אחיו התאום פרנץ יוזף, נסיך הוהנצולרן-אמדן.

ב-2 ביוני 1920 התחתן פרידריך עם מרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שבעה ילדים. אחיו פרנץ יוזף, נסיך הוהנצולרן-אמדן התחתן עם אחותה, מריה אליקס, נסיכת סקסוניה.

בשנת 1948, זמן קצר לאחר הדחתו של מיכאי הראשון, מלך רומניה נדון סדר הירושה במהלך הפגישה בין מיכאי, דודו ניקולאה בראנה, והנסיך פרידריך. זמן קצר אחרי הפגישה הזאת, דוברו של קרול השני, מלך רומניה, בריאיון עם העיתון הצרפתי לה פיגארו, הביע תמיכה חזקה בנסיך פרידריך, ובנוסף, קבע כי מיכאי לעולם לא יחזיק שוב את ראשות הבית.

ב-6 בפברואר 1965 מת פרידריך בקראוכנווייס, ובנו פרידריך וילהלם, נסיך הוהנצולרן ירש את תאריו.

## משפחתו
ב-2 ביוני 1920 התחתן פרידריך עם מרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שבעה ילדים:
* מריה אנטוניה, נסיכת הוהנצולרן (1921–2011), התחתנה עם היינריך מריה, רוזן ואלדבורג צו וולפג אונד ואלדזי.
* מריה אדלגונדה, נסיכת הוהנצולרן (1921–2006), התחתנה עם קונסטנטין, נסיך בוואריה.
* מריה תרזיה, נסיכת הוהנצולרן (1922–2004)
* פרידריך וילהלם, נסיך הוהנצולרן (1924–2010)
* פרנץ יוזף, נסיך הוהנצולרן (1926–1996), התחתן עם דיאנה, נסיכת בורבון-פארמה.
* יוהאן גאורג, נסיך הוהנצולרן (1932–2016), התחתן עם בירגיטה, נסיכת שוודיה
* פרפרייד מקסימיליאן, נסיך הוהנצולרן (נולד ב-1943)

## אילן יוחסין

## קישורים חיצוניים

* 

## הערות שוליים

קטגוריה:ילידי 1891
קטגוריה:גרמנים שנפטרו ב-1965
הספרייה העירונית של קריית ים

**הספרייה העירונית של [[קריית ים]]** היא ספרייה ציבורית, שהועברה למשכנה הנוכחי באוגוסט 2008, באוסף הספרייה ישנם כ-96,000 ספרים בשפות עברית, אנגלית, רוסית, צרפתית, רומנית, ספרדית, ויידיש.

ישנו אגף לילדים ונוער עם אוסף המותאם לתכנים הלימודיים של משרד החינוך הנלמדים בבתי הספר.

בספרייה ישנם אוספים של עיתונות, כתבי עת, ספרים מוקלטים וסרטים. במקום מתקיימות סדנאות, תערוכות ועוד.

ממוזער|שמאל|250px|ספריית קריית ים
ב-2012 הוענק לספרייה פרס ע"ש גולן מטעם משרד החינוך, כאחת משלוש הספריות המצטיינות בישראל.

המנהלת לשעבר של הספרייה העירונית של קריית ים, דבורה קיסלוב, נבחרה על ידי משרד התרבות כספרנית המצטיינת של ישראל לשנת 2013.

## קישורים חיצוניים

* 

## הערות שוליים

קטגוריה:קריית ים: מבנים
קטגוריה:קריית ים: תרבות
קריית ים
מרגרטה קרולה, נסיכת סקסוניה

**מרגרטה קרולה וילהלמיין ויקטוריה אדלהייד אלברטין פטרוסה ברטהם פאולה, נסיכת סקסוניה** (בגרמנית: **Margarete Karola von Sachsen**; 24 בינואר 1900 - 16 באוקטובר 1962) הייתה בתו של פרידריך אוגוסט השלישי, מלך סקסוניה.

## ביוגרפיה
מרגרטה קרולה נולדה ב-24 בינואר 1900 בדרזדן לפרידריך אוגוסט, נסיך סקסוניה, וללואיזה, ארכידוכסית אוסטריה, בתם של פרדיננד הרביעי, הדוכס הגדול של טוסקנה ואליצ'ה, נסיכת פארמה, והייתה אחותם של גאורג, נסיך הכתר של סקסוניה ופרידריך כריסטיאן, מרקיז מייסן.

בשנת 1903 התגרשו הוריה, ומרגרטה קרולה יחד עם שאר אחיה נשארה יחד עם אביה. בשנת 1904 מת סבה גאורג, מלך סקסוניה, ואביה עלה לשלטון במקומו כפרידריך אוגוסט השלישי, מלך סקסוניה.

ב-13 בנובמבר 1918 התפטר אביה מתפקידו, בעקבות התבוסה של האימפריה הגרמנית במלחמת העולם הראשונה.

ב-2 ביוני 1920 התחתנה מרגרטה קרולה עם פרידריך, נסיך הוהנצולרן, בנם של וילהלם, נסיך הוהנצולרן ומריה תרזה, נסיכת שתי הסיציליות, ממנו היו לה שבעה ילדים. אחותה מריה אליקס, נסיכת סקסוניה התחתנה עם אחיו התאום פרנץ יוזף, נסיך הוהנצולרן-אמדן.

בשנת 1927 מת חמיה וילהלם, נסיך הוהנצולרן, ובעלה ירש את תאריו. ב-16 באוקטובר 1962 מתה מרגרטה קרולה בפרייבורג.

## משפחתה
ב-2 ביוני 1920 התחתנה מרגרטה קרולה עם פרידריך, נסיך הוהנצולרן, בנם של וילהלם, נסיך הוהנצולרן ומריה תרזה, נסיכת שתי הסיציליות, ממנו היו לה שבעה ילדים:
* מריה אנטוניה, נסיכת הוהנצולרן (1921–2011), התחתנה עם היינריך מריה, רוזן ואלדבורג צו וולפג אונד ואלדזי.
* מריה אדלגונדה, נסיכת הוהנצולרן (1921–2006), התחתנה עם קונסטנטין, נסיך בוואריה.
* מריה תרזיה, נסיכת הוהנצולרן (1922–2004)
* פרידריך וילהלם, נסיך הוהנצולרן (1924–2010)
* פרנץ יוזף, נסיך הוהנצולרן (1926–1996, התחתן עם דיאנה, נסיכת בורבון-פארמה.
* יוהאן גאורג, נסיך הוהנצולרן (1932–2016)
* פרפרייד מקסימיליאן, נסיך הוהנצולרן (נולד ב-1943)

## אילן יוחסין

## קישורים חיצוניים

* 

## הערות שוליים

קטגוריה:בית וטין
קטגוריה:גרמניות שנולדו ב-1900
קטגוריה:גרמנים שנולדו ב-1900
קטגוריה:נפטרות ב-1962
Kuxa Kanema: o nascimento do cinema

***Kuxa Kanema: o nascimento do cinema*** (בתרגום: קוקסה קנמה: הולדת הקולנוע) הוא סרט תיעודי משנת 2003 של יוצרת הקולנוע מרגרידה קרדוסו, אודות המכון הלאומי לקולנוע (INC) אשר יסד הנשיא סמורה מקל עם קומה ב-1975 של מוזמביק העצמאית.

כשהשתחררה מוזמביק מכבלי הקולוניאליזם הפורטוגזי, לא הייתה במדינה רשת טלוויזיה לאומית, אז יומן קולנוע, בסלילי סרטים, הייתה הדרך היחידה להגיע אל האוכלוסייה בתקשורת חזותית. הפעולה הראשונה של ממשלתו של הנשיא מקל בתחום התרבות הייתה הקמת Kuxa Kanema, תוכנית חדשות שבועית. יומני החדשות הוצגו באולמות הקולנוע המועטים ש מוזמביק בפורמט 35 מ"מ בפורמט. באזורים הכפריים, יחידות ניידות שסופקו על ידי ברית המועצות הציגו את יומני החדשות בפורמט 16 מ"מ. הממשלה לא השקיעה, עם זאת, בעידוד או מימון תעשיית קולנוע לשם בידור.

הסרט גם מתאר את המאבק להקים ולתפעל את INC: למוזמביק לא הייתה תעשיית קולנוע או בתי הספר לקולנוע קודם לזה (הטיסו מדריכים מברזיל וקובה כדי לספק הכשרה במקום). הסרטים צולמו בשחור-לבן כי פילם צבע היה יקר מדי.

מקל מצא את מותו בתאונת מטוס בשנת 1986, שאירעה יחד עם התקפות גרילה מצד ממשלות האפרטהייד של דרום אפריקה ורודזיה. אירועים אלו ערערו את מוזמביק עד כדי שפרצה מלחמת אזרחים, והמצב הוביל לסיום תוכנית הסרטים. בתי קולנוע עירוניים רבים נפגעו במהלך מלחמת האזרחים, בעוד ההקרנות של Kuxa Kanema באזורים הכפריים בוטלו בשל היעדר מעבר בטוח בכבישים. בד בבד, עד שהגיע סוף הסכסוך, כבר הוקמה רשת טלוויזיה לאומית, ולא היה צורך בהצגת חדשות באמצעים קולנועיים.

עם כל המגבלות שלה, תוכנית הסרטים Kuxa Kanema יצרה מרחב לקולנוענים מוזמביקים ללמוד את מלאכת יצירת הסרטים, ורבים שהתחילו שם התקדמו לקריירות פורות במוזמביק ובעולם.

*Kuxa Kanema: o nascimento do cinema* כולל קליפים ארכיוניים נדירים מסרטי INC.

הסרט הוצג בפסטיבלי קולנוע ברחבי העולם, ואף יצא בגרסת DVD.

## ראו גם
* איסבל נורוניה

## קישורים חיצוניים

* ביקורת קולנוע
* ביקרות על הסרט בוילג' ווייס
* פסטיבל סרטי אפריקה בקורדובה-FCAT

## הערות שוליים

קטגוריה:סרטים בפורטוגזית
קטגוריה:סרטי 2003
קטגוריה:מוזמביק: תרבות
דלית בונין

**דלית בונין** (נולדה ב-15 בנובמבר 1966) היא אתלטית ישראלית בעבר. אלופת ישראל בריצת 100 מטר (1984 ו-1985), בריצת 200 מטר (1983 ו-1984) ובריצת 400 מטר משוכות (1984), אלופת המכביה (1985) ושיאנית ישראל בריצת 400 מטר משוכות.

## ביוגרפיה
בונין התאמנה בקבוצת הפועל כפר סבא בהדרכת פטר דוידוביץ'.

### 1983
#### אלופת ישראל
באליפות ישראל שנערכה באצטדיון הדר יוסף בתל אביב ביולי 1983 זכתה בונין במדליית זהב בריצת 200 מטר בתוצאה של 25.04 שניות, לפני אורית קולודני (25.47 שניות) וסיגל קוגון (25.85 שניות), שלושתן מהפועל כפר סבא.

### 1984
#### שיאנית ישראל ואתלטית המצטיינת באליפות ישראל
באליפות ישראל שנערכה באצטדיון הדר יוסף בתחילת יולי 1984 זכתה בונין ב-4 מדליות זהב: בריצת 100 מטר; בריצת 200 מטר בתוצאה של 25.07 שניות, לפני אורית קולודני (25.25 שניות) וסיגל קוגון (25.88 שניות); בריצת 400 מטר משוכות, בשיא ישראלי חדש של 1:01.48 דקות, לפני השיאנית היוצאת פועה נייגר מהפועל ירושלים (1:05.15 דקות), שיפור לשיאה של פועה נייגר (1:02.50 דקות); ובריצת שליחות 4x100 מטר

### 1985
באליפות ישראל שנערכה בהדר יוסף ב-6 ביולי 1985 זכתה בונין ב-3 מדליות, 2 זהב ו-1 כסף. מדליות זהב, בריצת 100 מטר בתוצאה של 12.21 שניות, לפני דליה נבות (12.32 שניות) וסיגל קוגון 12.52 שניות ובריצת שליחות 4x100 מטר ביחד עם קולודני, קוגון ומיכל לוי בשיא אגודות חדש של 48.29 שניות. מדליית כסף בריצת 200 מטר בתוצאה של 25.10 שניות, אחרי אורית קולודני (24.99 שניות) ולפני דליה נבות (25.59 שניות).

#### אלופת המכביה
שבועיים לאחר מכן, בתחרות האתלטיקה של המכביה ה-12 שנערכה בהדר יוסף ביולי 1985 היא זכתה ב-3 מדליות, 2 זהב ו-1 ארד. מדליות זהב, בריצת 400 מטר משוכות בתוצאה של 1:01.89 דקות, לפני פועה נייגר (1:02.0 דקות) ועידית מורלי (1:03.29 דקות), שתיהן מישראל ובריצת שליחות 4x100 מטר ביחד עם דליה נבות, סיגל קוגון ואורית קולודני בשיא ישראלי ומכביה חדש של 47.45 שניות. מדליית ארד, בריצת 100 מטר בתוצאה של 12.54 שניות, אחרי ליזה גוריפ מבריטניה (12.00 שניות) ואורית קולודני (12.35 שניות).

בתחרות "חמש האומות" שנערכה באצטדיון הדר יוסף בספטמבר אותה שנה למרות הפציעה שסבלה ממנה היא זכתה במדליית ארד בריצת 400 מטר משוכות שיא ישראלי חדש של 1:00.80 דקות. שיא זה החזיק מעמד 3 שנים ונשבר על ידי פועה נייגר (1:00.31 דקות).

## שיאים אישיים
* ריצת 60 מטר: 7.91 שניות (1982)
* ריצת 100 מטר: 12.18 שניות (1983)
* ריצת 200 מטר: 24.97 שניות (1983)
* ריצת 400 מטר: 57.03 שניות (1984)
* ריצת 100 מטר משוכות: 14.73 שניות (1984)
* ריצת 400 מטר משוכות: 1:00.80 דקות (1985), **שיא ישראל בעבר**

## קישורים חיצוניים
* 50 הטובים בכל הזמנים - ריצת 60 מטר לנשים , באתר איגוד האתלטיקה בישראל
* 50 הטובים בכל הזמנים - ריצת 100 מטר לנשים, באתר איגוד האתלטיקה בישראל
* 50 הטובים בכל הזמנים - ריצת 200 מטר לנשים, באתר איגוד האתלטיקה בישראל
* 50 הטובים בכל הזמנים - ריצת 400 מטר לנשים , באתר איגוד האתלטיקה בישראל
* 50 הטובים בכל הזמנים - ריצת 100 מטר משוכות לנשים, באתר איגוד האתלטיקה בישראל
* 50 הטובים בכל הזמנים - ריצת 400 מטר משוכות לנשים , באתר איגוד האתלטיקה בישראל

## הערות שוליים

קטגוריה:אלופות המכביה: אתלטיות
קטגוריה:אלופות ישראל בריצה
קטגוריה:אלופי ישראל בריצה
קטגוריה:אלופות ישראל בריצת 400 מטר משוכות
קטגוריה:שיאניות ישראל בריצה
קטגוריה:שיאני ישראל בריצה
קטגוריה:ישראליות שנולדו ב-1966
קטגוריה:ישראלים שנולדו ב-1966
פסטיבל סרטי נשים נדיווה

**פסטיבל סרטי נשים נדיווה** (**NWFF**) הוא פסטיבל אפריקאי לסרטי במאיות וקהלי נשים, אשר מתקיים באקרה, שבגאנה, ונוסד ב-2017. מייסדת ומנכ"לית הפסטיבל היא אסייה טמקלואה.

המהדורה הראשונה של NWFF אירעה בין 1–3 בנובמבר 2017, וכללה סרטים של נשים אפריקאיות ונשים ממוצא אפריקאי. המהדורה השנייה, שנערכה בין 1–3 בנובמבר 2018, הורחבה לכלול סרטי קולנועניות מרחבי העולם. סרט הפתיחה של הפסטיבל היה *The Life of Esteban* של אינז אשון, וסרט הסגירה הסרט היה *Potato Potahto* של שירלי פרימפונג-מנסו.

## קישורים חיצוניים
* 

## הערות שוליים

נדיווה
נדיווה
קטגוריה:גאנה: תרבות
קטגוריה:נשים בגאנה
פרידריך וילהלם, נסיך הוהנצולרן

**פרידריך וילהלם, נסיך הוהנצולרן** (בגרמנית: **Friedrich Wilhelm Fürst von Hohenzollern**; 3 בפברואר 1924 – 16 בספטמבר 2010), היה ראש בית הוהנצולרן-זיגמרינגן במשך 45 שנים.

## ביוגרפיה
פרידריך וילהלם נולד ב-3 בפברואר 1924 בארמון אומקירך, והיה הבן הבכור של פרידריך, נסיך הוהנצולרן ומרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. בשנת 1965 מת אביו הנסיך פרידריך, ופרידריך וילהלם ירש את תאריו.

על פי חוקי הירושה של ממלכת רומניה, החוקה הדמוקרטית של 1923, פרידריך וילהלם היה יכול לטעון לזכותו לכס המלוכה הרומני לאחר פטירתו של מיכאי הראשון, מלך רומניה, אולם, בשנת 2006 הצהיר הנסיך בפומבי כי אינו מעוניין בראשות בית המלוכה הרומני, והמלך מיכאי הכריז על ביטול העדפת הבן הבכור, וייעד את בתו הנסיכה מרגרטה לרשת את ראשות הבית.

ב-16 בספטמבר 2010 מת פרידריך וילהלם בזיגמרינגן, ובנו קרל פרידריך, נסיך הוהנצולרן ירש את תאריו.

## משפחתו
ב-3 בפברואר 1951 התחתן פרידריך וילהלם עם מרגריטה, נסיכת ליינינגן, בתם של קרל, נסיך ליינינגן, ומריה קירילובנה, הנסיכה הגדולה של רוסיה, ממנה היו לו שלושה ילדים:
* קרל פרידריך, נסיך הוהנצולרן (נולד ב-1952)
* אלברכט, נסיך הוהנצולרן (נולד ב-1954), התחתן עם נטלי רוקבאדו דה ויטס.
* פרדיננד, נסיך הוהנצולרן (נולד ב-1960), התחתן עם הרוזנת אילונה קאלנוקי דה קרספאטאק.

## אילן יוחסין

## קישורים חיצוניים

* 
* אתר בית הוהנצולרן
* 

## הערות שוליים

קטגוריה:אבירי מסדר גיזת הזהב
קטגוריה:אבירי מסדר העיט השחור
קטגוריה:מעוטרי עיטור בית הוהנצולרן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי אוניברסיטת פרייבורג
קטגוריה:בוגרי אוניברסיטת ז'נבה
קטגוריה:גרמנים שנולדו ב-1924
קטגוריה:גרמנים שנפטרו ב-2010
טום הופר (שחקן)

**תומאס אדוארד "טום" הוֹפר** (באנגלית: **Thomas Edward "Tom" Hopper**; נולד ב-28 בינואר 1985) הוא שחקן קולנוע וטלוויזיה אנגלי, אשר התפרסם מתפקידיו בסדרות הטלוויזיה "מרלין", "מפרשים שחורים", "משחקי הכס" ו"אקדמיית המטרייה".

## קורות חיים
הופר נולד בשם תומאס אדוארד הופר ב-28 בינואר 1985 בעיירה קולוויל שבלסטרשייר שבממלכה המאוחדת, למשפחה נוצרית-אנגלית. למד בבית הספר לבנים-בלבד "אשבי" שבלסטרשייר. למד משחק ברוז ברופורד קולג'.

## קריירה
תפקידו הראשון של הופר היה בהפקה מקומית של המחזה "כטוב בעיניכם" מאת ויליאם שייקספיר. לאחר מכן הופיע בתפקיד אורח במספר סדרות טלוויזיה ביניהם "נפגעים", רופאים", "דוקטור הו" של רשת BBC One, ו-"קינגדום", של רשת ITV. בשנת 2009 גילם את מרקוס בסרט האימה-קומי "*Tormented*", המספר על נער שחווה בריונות וחוזר מן המתים כדי לנקום בחבריו לכיתה.

בשנת 2010, הוא הצטרף כדמות אורחת בעונה השלישית של הסדרה המבוססת על אגדות המלך ארתור ומתמקדת בקוסם מרלין, "מרלין" ברשת BBC, בדמותו של סר פרסיבל. לאחר מכן תפקידו גדל והיה לדמות קבועה בשתי העונות הבאות. לאחר שמרלין הסתיים ב-2012, הוא הופיע באותה שנה בסדרת המשטרה של BBC One, "Good Cop".

בשנת 2013, הופר כיכב בסרט "Cold" לצד השחקן האירי ג'ק ריינור. מאוחר יותר הסרט יצא לאקרנים בארצות הברית בשם "Leopard" ב-2014, הופר גם כיכב בתפקיד רסביורן בסרט ההיסטורי "*Northmen: A Viking Saga".*

בשנת 2014, הופר היה לשחקן הראשון שלוהק לסדרת ההרפתקאות "מפרשים שחורים" מבית ערוץ Starz, בה גילם את ויליאם "בילי בונז" מנדרלי, למשך כל ארבע עונות הסדרה עד לסיומה ב-2017. דרמת הטלוויזיה משמשת כפריקוול לאירועי הספר "אי המטמון" מאת רוברט לואיס סטיבנסון.

בשנת 2016 הופיע הופר בתפקיד ראשי במותחן "Kill Ratio" ובפרק של המיני-סדרה "עליית הברברים" מבית ערוץ ההיסטוריה. בשנה שלאחר מכן, הוא הצטרף לצוות השחקנים של סדרת הפנטזיה המבוססת על סדרת הספרים "שיר של אש ושל קרח" מאת הסופר ג'ורג' ר. ר. מרטין, "משחקי הכס" בעונה השביעית בתור דיקון טארלי, והחליף את פרדי סטרומה שהופיע בעבר בתפקיד זה בעונה 6.

בשנת 2018 הופיע הופר לצד איימי שומר בסרט הקומדיה "מרגישה פצצה". בשנת 2019, הופר החל לגלם את לותר הארגריווס בסדרה "אקדמיית המטרייה" המבוססת על הסדרת הקומיקס באותו שם. עבור תפקידו כלותר, הוא לבש חליפת שרירים כדי להשיג את המראה הנכון ועבר סדרת אימונים של אמנויות לחימה.

בשנת 2021 הוא שיחק במותחן הפעולה "*SAS: Red Notice*" שביים הבמאי הנורווגי מגנוס מרטנס על פי ספרו באותו שם של אנדי מקנב. באותה שנה שיחק בקומדיית הפעולה ההוליוודית "שומר הראש ואשתו של המתנקש" את דמותו של מגנוסון; זהו סרט המשך ל"שומר הראש והמתנקש" מ-2017. בהמשך שיחק בדמות של אלברט וסקר בסרט האימה "האויב שבפנים: ברוכים הבאים לראקון סיטי", אשר משמש אתחול מחדש של סדרת סרטי האויב שבפנים.

בשנת 2021 לוהק לשחק בסרט העתידי של נטפליקס "Love in the Villa"; קומדיה רומנטית בה יככב לצדה של קתרינה גרהאם. הופר יגלם את מטפס ההרים גארי המינג בסרט הביוגרפי "Climber".

ב-23 באוגוסט 2024 יצא לאור הסרט "Place of Bones" בו הופר מגלם את בר ג'ון.

## חיים אישיים
הופר נישא לשחקנית לורה היגינס ב-7 ביוני 2014. לבני הזוג נולדו בן ובת.

## פילמוגרפיה
### קולנוע

### טלוויזיה

## קישורים חיצוניים

* טום הופר ב"משחקי הכס"

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1985
ז'נטילה

**ז'נטילה** (**Gentila**) הוא סרט קולנוע ישראלי משנת 1997 בבימויו של אגור שיף שגם כתב את התסריט המבוסס על סיפורו "ז'נטילה שרה" (1995), עם ניר לוי, אלון אבוטבול, אבשלום פולק ויבגניה דודינה בתפקידים הראשיים. 

יבגניה דודינה הייתה מועמדת לפרס אופיר לשחקנית הראשית הטובה ביותר עבור תפקידה בסרט.

הסרט זכה בפרס הסרט הטוב ביותר בפסטיבל הסרטים בחיפה.

## תקציר העלילה
גדי רוטמן (ניר לוי) הוא אסיר משוחרר על תנאי. הוא עובד אצל יצרן הדגלים ז'אק (יגאל עדיקא) שנותן לו משימה לקראת יום העצמאות – לתלות את דגל ישראל ב-30 תחנות דלק בשלושה ימים.

גדי מבקש מאחיו הצעיר יצחקל'ה (אבשלום פולק) העסוק בהכנות לבחינה שיעזור לו במשימה ולאחר השתדלויות הוא נענה לו. לפני שהם יוצאים הוא נותן לו מתנה שימסור לאמם (מירי פביאן) המאושפזת בבית חולים איתה יש לו סכסוך ארוך אולם היא מסרבת לקבל את מתנתו.

בינתיים מתגנב לדירתו חיים שושנה (אלון אבוטבול), עבריין שהיה שותף לגדי וכעת נמלט ממאסר. הוא כופה עצמו על גדי ואחיו ושלושתם יוצאים למסעם ברחבי הארץ לתלות את הדגלים.

כשהם יושבים במסעדה נכנסת לשם אישה צעירה בהריון עם סימני חבלה בפניה. היא נראית מנותקת ומדוכאת. לאחר שהם מזמינים אותה לאכול היא מספרת שבבטן יש לה בת והיא קוראת לה ז'נטילה. את שמה האמיתי אינה מגלה אבל אומרת כי הייתה בסכסוך עם בן זוגה והוא הכה אותה. היא מסכימה להצעתם להצטרף אליהם לנסיעה.
בעת שהותם בחוף הים היא נכנסת לים עירומה ועטופה בדגל ישראל (כפי שהיא מופיעה כך בכרזת הפרסומת של הסרט). בינתיים מקבל יצחקל'ה הודעה שאמו נפטרה והוא עוזב אותם.

לפנות בוקר כשגדי עדיין בשינה עמוקה, מגיע חיים שושנה לאמא של ז'נטילה ואונס אותה, וגדי מגלה זאת מאוחר ומתכנן את נקמתו בו. בינתיים מגיע בן זוגה (יפתח קצור) והיא מצטרפת אליו.

לבסוף מצטרף אליהם יצחקל'ה וגדי מבקש ממנו להזעיק את המשטרה. בלילה גם הוא עוזב ושוטרים מגיעים לעצור את חיים שושנה.

## שחקנים

## קישורים חיצוניים

* 
* האתר של אגור שיף

קטגוריה:סרטי 1997
קטגוריה:סרטים בעברית
קטגוריה:סרטי דרמה ישראליים
קטגוריה:סרטי פשע ישראליים
קטגוריה:סרטים ישראליים מבוססי ספרים
קטגוריה:אונס בקולנוע
קטגוריה:סרטים ישראליים משנת 1997
אגלי דולס (סרט)

**אגלי דולס** (באנגלית: **UglyDolls**, בתרגום חופשי: "בובות מכוערות") הוא סרט אנימציה קומי-מוזיקלי אמריקאי בהנפשה ממוחשבת של חברת STX Entertainment. את הסרט ביים קלי אסבורי. הסרט יצא לאקרנים ב-3 במאי 2019. בסרט מדבבים קלי קלרקסון, פיטבול, ניק ג'ונאס, ונדה סייקס, גבריאל איגלסיאס, בלייק שלטון, ג'אנל מונה, אמה רוברטס, וואנג ליהום, ביבי רקסה, צ'ארלי XCX וליזו.

## עלילה
מוקסי (קלי קלרקסון) וחבריה האגלי דולס מתעמתים על מה זה בעצם להיות שונה כשהם מתמודדים על מה שהם אוהבים, והם מבינים שהם לא צריכים להיות מושלמים בגלל שהם מרוצים כמו שהם. היא וחבריה מטיילים מעל ההרים של אגליוויל ומגלים עיר בשם מושלמות שם כל אחד הוא מושלם. שם הם פוגשים את לו, ראש העיר.

## צוות המדבבים
בימוי הדיבוב העברי נעשה על ידי רועי גבע.

## קישורים חיצוניים

* 

* 
*קדימון מדובב של הסרט

## הערות שוליים

קטגוריה:סרטי 2019
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטי הרפתקאות
קטגוריה:סרטים באנגלית
קטגוריה:סרטים המבוססים על צעצועים
קטגוריה:סרטי הנפשה מוזיקליים
פטרישיה רייטסון

**פטרישיה רייטסון** (19 ביוני 1921 – 15 במרץ 2010) הייתה סופרת ילדים אוסטרלית. חיברה עשרים ושבעה רומנים לילדים, בעיקר ספרי פנטזיה. צוינה במיוחד בשל שימושה בדמויות ומוטיבים אבורג'ינים, למשל בספריה (The Rocks of Honey (1966 ו (Behind the Wind (1981. בשנת 1956, ספרה הראשון "The Crooked Snake" קיבל את פרס ספר השנה האוסטרלי. ב-1986 קיבלה את פרס אנדרסן.

## ביוגרפיה
פטרישיה רייטסון נולדה ב-1921 בליסמור, אוסטרליה, והייתה האחות שלישית במשפחה של שישה אחים. היא למדה בבתי ספר ממלכתיים, וכמו כן בבית ספר בהתכתבות לילדים מרוחקים. במהלך לימודיה, היא שהתה בפנימייה פרטית בקווינסלנד במשך כשנה.

במלחמת העולם השנייה רייטסון עברה לסידני על מנת לעבוד במפעלי תחמושת, וזה הרקע לספרה !*I Own the Racecourse*. היא התחתנה בשנת 1943 וילדה שני ילדים, פטר וג'ני. לאחר מכן חזרה לליסמור ושם עבדה כמנהלת בית החולים המחוזי בונאלבו משנת 1946 עד 1960. באותה תקופה החלה לכתוב סיפורי ילדים והפכה לעורכת *NSW School Magazine*. התגרשה בשנת 1956.

רייטסון המשיכה לכתוב עד שמצבה הבריאותי גרם לפרישתה בשנות ה-1990 המאוחרות. במהלך חייה כתבה 27 ספרים. נפטרה בגיל 88 בשנת 2010.

## קריירה
הרומן הראשון שלה, *The Crooked Snake,* מדבר על סוכנות ילדים סודית שמצילה ילדים בסיכון. הוא יצא לאור בשנת 1955 וזכה להצלחה מיידית. ב-1956 הוא נבחר לפרס "ספר השנה של אוסטרליה" על ידי מועצת ספרי הילדים. שלושה ספרים נוספים שלה נבחרו גם כן לפרס זה: .

עבודותיה מושפעות מרקע אבורג'יני לשם השגת מסתורין ופנטזיה. אפקט זה בא לידי ביטוי לדוגמה בספרה (The Rocks of Honey (1960 המתאר קשר חברות בין נער אבורג'יני ונער אוסטרלי, שמחפשים אחר גרזן מסתורי שעל פי אגדה אבורג'ינית הוחבא כיוון שהוא מקולל.

רייטסון כתבה ספרי הרפתקאות נוספים: (The Feather Star (1962), Down to Earth (1965 ו- (I Own a Racecourse! (1968. ספרה (I Own a Racecourse! (1968 זכה להצלחה בארצות הברית, אוסטרליה ובריטניה.

רייטסון קיבלה את תואר האצולה (Order of the British Empire (OBE בשנת 1977. ב-1986, העמותה השווייצרית The International Board on Books for Young People העניקה לרייטסון את פרס אנדרסן על תרומתה לספרות הילדים.

ספריה תורגמו ל-16 שפות שונות.

הפרסים החשובים ביותר שקיבלה במהלך הקריירה שלה הם: Officer of the British Empire (1977), Canberra Area Theatre (CAT) Award (1986), Lady Cutler Award for Distinguished Services to Children's Literature in New South Wales (1986, פרס אנדרסן (1986), ו-(NSW Premier's Literary Award (1988.

## ראו גם
* פרס אנדרסן
* אבורג'ינים
* ניו סאות' ווילס

## קישורים חיצוניים

* כתבה על רייטסון באתר "The Guardian"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרות ילדים ונוער
קטגוריה:זוכי פרס אנדרסן
קטגוריה:סופרות פנטזיה
קטגוריה:סופרות אוסטרליות
קטגוריה:סופרים אוסטרלים
קטגוריה:ילידות 1921
קטגוריה:אוסטרלים שנולדו ב-1921
קטגוריה:אוסטרליות שנפטרו ב-2010
קטגוריה:אוסטרלים שנפטרו ב-2010
נאהוקו ויהאשי

**נאהוקו ויהאשי** (ביפנית: **上橋 菜穂子**; נולדה ב-15 ביולי 1962 בטוקיו, יפן) היא סופרת יפנית עטורת פרסים, הכותבת בעיקר ספרי פנטזיה אשר נמכרו בלמעלה מאחד עשר מיליון עותקים ביפן ואף עובדו לקומיקס, סדרת אנימה, תוכנית רדיו ותוכנית טלוויזיה מצולמת. נוסף על כך, היא בוגרת אוניברסיטת ריקיו  ופרופסור לאנתרופולוגיה תרבותית בדגש על עמים ילידי אוסטרליה. בשנת 2014 קיבלה ויהאשי את פרס אנדרסן לספרות ילדים ונוער. כיום היא מתגוררת ליד טוקיו.

## קורות חיים
### ילדות ונעורים
נאהוקו ויהאשי נולדה בקיץ של שנת 1962 בטוקיו, יפן. היא הבת הבכורה במשפחתה ויש לה עוד אח אחד. אביה היה אמן ואמה נהגה לספר לה סיפורי אגדות לפני השינה, דבר שלדעתה השפיע על יצירותיה בשנים שלאחר מכן. זמן קצר לאחר שאחיה הקטן נולד, עברה המשפחה להתגורר בפרבר על יד טוקיו.

כשהייתה מתבגרת החלה להתעניין במנגה ובספרי פנטזיה מהמערב כגון שר הטבעות וספריה של רוזמרי סוקליף. בתקופה זאת החלה לשאוף להיות סופרת.

### השכלה וחיים אישיים
ויהאשי רכשה השכלה באוניברסיטת ריקיו ולמדה היסטוריה ואנתרופולוגיה תרבותית. לאחר מכן עשתה עבודת שטח באוקינאווה בשביל תואר שני באנתרופולוגיה תרבותית. משנת 1990 למדה במשך 20 שנה על דו-קיום רב תרבותי ואקולטורציה (תהליך בו חברה מסוימת מסגלת לעצמה תרבות של חברה או חברות אחרות). על מנת להתמיד בנושא, שהתה במערב אוסטרליה מספר חודשים בשנה, בעיקר בעיר מרצ'יסון (Murchison).

כיום ויהאשי היא פרופסור לאנתרופולוגיה תרבותית ובמשך שנים הרצתה באוניברסיטת "קָוָמוּרָה גָּאוּקֶן" לנשים וכתבה את ספריה תוך כדי עבודה במשרה מלאה במקום. כיום היא מלמדת במשרה חלקית על מנת להתמקד בכתיבת הספרים.

### ויהאשי כסופרת
ספרה הראשון "seirei no ki" (העץ הקדוש) יצא בשנת 1989 בעת היותה סטודנטית. מאז שיצא הספר, ויהאשי כותבת ומוציאה לאור ספרים. בשנת 1996 פרסמה את ספר הפנטזיה "מורביטו: שומר הרוח" שנהפך לסדרה בת 12 ספרים ואף עובד לסדרת אנימה. הספר נהיה ללהיט וזכה במגוון פרסים. ספריה הרבים תורגמו בין היתר לאנגלית, גרמנית, צרפתית, איטלקית, פורטוגזית, ספרדית, שוודית, קוריאנית ומדרינית (בסין ובטיוואן). מאז שספרה הראשון יצא לאור ב-1989 ועד היום, ויהאשי לא חדלה מלכתוב ספרי ילדים ונוער. תחילה כסטודנטית, לאחר מכן כמרצה באוניברסיטה וכיום זהו עיסוקה העיקרי. בשנת 2014, זכתה בפרס אנדרסן לספרות ילדים ונוער, המכונה לעיתים כ"פרס נובל" הקטן, והוא הפרס הגבוה ביותר שסופר לילדים ונוער יכול לקבל. הפרס הוענק לה בזכות "תרומה מתמשכת לעולם ספרות הילדים". מלבד פרס זה, זכתה ויהאשי בעוד פרסים רבים.

## ספריה המפורסמים ביותר של ויהאשי
● סדרת "מלך הצבי" (the deer king)

● סדרת "the beast player" (תורגם לאנגלית)

● קוטקי נו קאנטנה (koteki no kantana, beyond the werefox whistle)

● סדרת "מוריביטו" (moribito, תורגם לאנגלית)

## סדרת הספרים "מוריביטו"
סדרת הספרים "מוריביטו" של ויהאשי נחשבת בעיני רבים כיצירתה המצליחה ביותר שלה. הסדרה כוללת 12 ספרים:

הספר הראשון בסדרה "שומר הרוח" זכה בפרס "NOMA NEWCOMER PRIZE FOR JUVENILE LITERATURE 1997", בפרס "THE SANKEI AWARD FOR CHILDREN'S BOOKS AND PUBLICATIONS 1996ֻֻֻ" ובפרס ROBO-NO-ISHI 2001.

בשנת 2007 עובד הספר הראשון לסדרת אנימה באותו השם (מוריביטו: שומר הרוח).

## ראו גם
* מוריביטו: שומר הרוח
*פרס אנדרסן

## קישורים חיצוניים
* 

## הערות שוליים

קטגוריה:סופרות יפניות
קטגוריה:סופרות פנטזיה
קטגוריה:זוכי פרס אנדרסן
קטגוריה:סופרי ילדים ונוער
קטגוריה:סופרות ילדים ונוער
קטגוריה:יפניות שנולדו ב-1962
קטגוריה:יפנים שנולדו ב-1962
אנה מריה מאשאדו

**אנה מריה מאשאדו** (בפורטוגזית: **Ana Maria Machado**; נולדה ב-24 בדצמבר 1941 בריו דה ז'ניירו, ברזיל) היא סופרת ילדים, ציירת ועיתונאית ברזילאית, זוכת פרס אנדרסן, הפרס היוקרתי בעולם לספרות ילדים ונוער, לשנת 2000. מאשאדו חיברה מעל 160 ספרים. בין ספריה הבולטים לילדים: "**סבתא רבתא ביה, סבתא רבתא בל**" (Bisa Bia, Bisa Bel), "**סיפור הפוך**" (Historia Medio Al Revés), "**מעולם אחר**" (Do Outro Mundo), "**ילדה יפה**" (Niña Bonita), ו"**דרוש זאב**" (Procura-Se Lobo).

## תחילת דרכה
אנה מריה מאשאדו נולדה בריו דה ז'ניירו ב-24 בדצמבר 1941, הבכורה מבין אחד עשר ילדים. בחופשות שהתה משפחתה בכפר הדייגים הקטן בו שכן בית סבם וסבתם, שעל מפתן דלתו התאספו מדי ערב מספרי סיפורים וקהל מאזינים. בראיונות מרבה מאשאדו להדגיש את השפעתם הגדולה של אותם סיפורי העם על כתיבתה: חלקם אף שובצו בספרים שחיברה שנים רבות לאחר מכן.

בצעירותה הרבתה מאשאדו לטייל במקומות רבים בעולם; בהם ארגנטינה, ארצות הברית, צרפת, איטליה ואנגליה.

מאשאדו למדה אמנות במוזיאון לאומנות מודרנית בריו דה ז'ניירו ובמוזיאון לאמנות מודרנית בניו יורק (MOMA). בהמשך עברה ללמוד ספרות ובלשנות ועשתה תואר בשפות רומאניות בריו. היא טסה לפריז על מנת ללמוד עם רולאן בארת, חוקר ומבקר ספרות צרפתי ידוע, ועשתה את עבודת הדוקטורט שלה באקול פראטיק דה אוטז אטיד. מאשאדו לימדה פורטוגזית וספרות ברזילאית בסורבון, ומאוחר יותר גם באוניברסיטת ריו דה ז'ניירו.

מאשאדו עבדה כעיתונאית, וכתבה בין השאר מאמרים עבור מגזין "Elle" בפריז, עבור ה-BBC בלונדון ועבור עיתון "Jornal Do Brasil" בריו דה ז'ניירו, בו הייתה אחראית על נושא ספרות הילדים.

## קריירה כסופרת
לאחר שלמדה אמנות וספרות באוניברסיטה ועבדה כציירת ועיתונאית, החלה מאשאדו לכתוב ספרי ילדים. ספרה הראשון יצא לאור בשנת 1969, ומאז פרסמה מעל מאה ספרים, למבוגרים ולילדים. מאשאדו גם תרגמה מספר ספרים לפורטוגזית, בהם ספרי קלאסיקות מפורסמים לילדים, כגון "פיטר פן" ו"אליס בארץ הפלאות".

ספריה נמכרים ואהובים מאוד בברזיל ובארצות נוספות בהן הם מתורגמים. דרכם מעבירה מאשאדו מסרים מורכבים, פוליטיים וחברתיים, כגון חשיבות המשפחה ומקום הילד בשרשרת הדורות (Bisa Bia, Bisa Bel), שוויון מגדרי וגזעי (Niña Bonita) והתנגדות לרדיפה פוליטית (De Olho nas Penas).

מאשאדו משתעשעת בספריה בשילוב של השפה הפורטוגזית, הפנטזיה וההומור. את ספרה "סיפור הפוך" (Historia medio al revés), למשל, היא בחרה לפתוח במילים "והם חיו בעושר ואושר עד עצם היום הזה", ולסיים ב"פעם אחת". כך הפכה על פניו את המבנה המקובל לסיפורי אגדה.

מאשאדו זכתה בפרסים יוקרתיים רבים על ספריה, בהם פרס מאשאדו דה אסיס על מפעל חיים מהאקדמיה הברזילאית לשפה ולספרות, ופרס אנדרסן, המכונה לפעמים "פרס נובל לספרות ילדים ונוער" ונחשב לפרס היוקרתי בעולם בנושא זה, לשנת 2000.

## ספרים נבחרים

* (Historia Medio Al Revés (1978
* (Bisa Bea, Bisa Bel (1982
* (Niña Bonita (1996
* (El Domador de Monstruos (1996
* (Camilón, Comilón (1999 
* (Do Outro Mundo (2002
* (De carta en carta (2002
* (Procura-Se Lobo (2005
* (Mas Que Festa! (2009
* (Infâmia (2011

## קישורים חיצוניים

* 

## הערות שוליים

קטגוריה:ילידות 1941
קטגוריה:ברזילאים שנולדו ב-1941
קטגוריה:סופרות ברזילאיות
קטגוריה:סופרות ילדים ונוער
קטגוריה:עיתונאיות ברזילאיות
קטגוריה:ציירות ברזילאיות
קטגוריה:נשים זוכות פרסים
כתותי מיכתת שיעוריה

**כתותי מיכתת שיעוריה** (כתות וחתוך שיעורו) הוא כלל הלכתי שמשמעותו שכל חפץ האסור בהנאה שחייב שרפה או קבורה - אי אפשר לקיים בו מצווה כאשר מתנאיה הוא שיהיה בחפץ גודל מסוים (שיעור), מאחר שהחפץ נחשב כבר כעת כאילו הוא נשרף ונקבר, ולכן הוא כאילו כתות וחתוך לחתיכות קטנות, ונמצא שאין בו את השיעור הדרוש.

## מקור
מקור דין זה הוא מדברי המשנה במסכת סוכה, הכותבת שאין יוצאים ידי חובה בלולב ואתרוג של עיר הנדחת, ובגמרא ביארו שמפני ש - נמצא שאין בלולב ובאתרוג שיעור מספק כדי לצאת ידי חובה במצווה זו.

## דיונים נגזרים
בנוגע להדלקת נר חנוכה משמן של איסורי הנאה ישנה מחלוקת:

לדעת הפרי מגדים אי אפשר לצאת ידי חובה בשמן של איסורי הנאה מאחר שישנו חיוב בנר חנוכה לתת בו שמן בשיעור שיוכל לדלוק לכל הפחות כ'חצי שעה', ושמן זה של איסור הנאה - 'מיכתת שיעוריה', ולכן איננו כשר.

הערוך השולחן כתב שאין לאסור מטעם זה, מאחר שכתבו בתוספות בהגדרת 'כתותי מיכתת' שיש להתייחס לחפץ כאילו הוא חתוך לחתיכות ואינו שלם, אך לא כאילו הוא אינו, ולכן רק במצווה שיש חיוב לחפץ שלם ישנו חסרון זה, אך לעניין שמן של נר חנוכה אין חסרון בכך שהחפץ חתוך, מאחר שיש בו את השיעור הדרוש.

רא"ש טויבש כתב שאין לאסור מטעם זה מכיוון שחז"ל רק קבעו זמן מסוים ולא נתנו שיעור לכמות השמן או לעובי הפתילה ולכן אין חיסרון של מיכתת שיעורא.

בציץ אליעזר כתב שמאחר וכל עניין הדלקת נר חנוכה הוא לצורך פרסום הנס - אין סיבה לפסול משום דין זה של כתותי מיכתת.

במשנה ברורה פסק שאין להדליק נר חנוכה משמן של איסורי הנאה.

## לקריאה נוספת

* 
* 

## קישורים חיצוניים

* 

## הערות שוליים

קטגוריה:כללי המצוות
אליפות ישראל באתלטיקה 1983

**אליפות ישראל באתלטיקה** נערכה באצטדיון הדר יוסף בין התאריכים 16 ביולי ו-17 ביולי 1983.

## האתלטיות המצטיינות
* פאינה ינקלביץ' (הפועל תל אביב), זכתה בשתי מדליות זהב, בריצת 400 מטר ובריצת 800 מטר

## האתלטים המצטיינים
* מארק הדלסמן, זכה בשתי מדליות זהב, בריצת 400 מטר ובריצת 800 מטר
* יאיר מקלר (הפועל כפר סבא), זכה בשתי מדליות זהב, בהדיפת כדור ברזל ובזריקת דיסקוס

## שיאים ישראלים
* **[[פועה נייגר]]** מהפועל ירושלים קבעה בריצת 400 מטר משוכות שיא ישראלי חדש של 1:02.50 דקות
* **[[רוני מעוז]]** קבע בריצת 1500 מטר שיא ישראלי חדש של 4:43.07 דקות
* **[[אילן גולדוסר]]** מאס"א תל אביב קבע בריצת 110 מטר משוכות שיא ישראלי חדש של 15.17 שניות

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 

קטגוריה:1983 בישראל: ספורט
קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
פרס סרט הזהב

**פרסי הקולנוע גולדן** (באנגלית: **Golden Movie Awards**) הוא פרס שנתי המכיר בהישגים יוצא דופן בטלוויזיה ובקולנוע האפריקאים. המטרה והחזון של הפרס הוא לשנות את הנרטיב של אפריקה דרך עידוד מצוינות וגם להאיר זרקור על יצירות אפריקאיות כדי להגדיל את הדרישה העולמית.

טקס הבכורה של הפרס נערך ב-27 ביוני 2015 באולם אירועי המדינה, בגאנה. בחודש מאי 2016, נדיה Buari הוכרזה כשגרירת הפרס.טקסי 2016 התקיימו ב-25 ביוני, ואירחו אותם אוטי נווצ'וקוו וסלי גאלי. בפרסי 2017, בוארי הייתה שוב שגרירה, יחד עם השחקנית הניגרית ליליאן אסורו והשחקנית הגנאית/יוונית ניקי סמונאס. את הטקס, שהתקיים ב-22 ביולי באקרה, אירחו איו מאקון ואוסאס איגהודארו אג'יבאדה. טקס פרסי 2018 התקיים ב-2 ביוני, ואירחו אותו איו מאקון וגוסלין דומה.

## קטגוריות
פרסים מוענקים בקטגוריות הבאות:

## קישורים חיצוניים
* 

## הערות שוליים

קטגוריה:קולנוע בגאנה
סרט הזהב
קטגוריה:אפריקה: תרבות
סרט הזהב
הילד שיהיה מלך

**הילד שיהיה מלך** (באנגלית: **The Kid Who Would Be King**) הוא סרט הרפתקאות ופנטזיה בריטי של חברת פוקס המאה ה-20 בבימויו של ג'ו קורניש. הסרט מתמקד בילד אשר מוצא את החרב האגדית אקסקליבר של המלך ארתור ועליו להשתמש בה כדי לעצור מכשפה עתיקה מלהרוס את העולם. הסרט יצא לאקרנים ב-25 בינואר 2019 וקיבל ביקורות חיוביות ברובן אך נחל כישלון בקופות.

## עלילה
אלכס הוא ילד קטן ולא מקובל כלפי האחרים שיש לו בעיות בבית הספר בו הוא לומד. יום אחד הכל משתנה כאשר הוא מגלה את החרב הקסומה של המלך ארתור, אקסקליבר. הוא מגלה שיש לו את הגורל ליצור שולחן עגול חדש על מנת להתכונן לקרב עם המכשפה מורגן לה פיי אשר זימנה רוע כדי לשלוט בעולם. לעזרתו של אלכס מתייצב מרלין בתור נער אשר יכול להשתנות גם לצורתו המקורית.

## צוות השחקנים
* לואי אשבורן סירקיס בתפקיד אלכסנדר "אלכס" אליוט
* דין צ'אומו בתפקיד באדרס
* טום טיילור בתפקיד לאנס
* ריהאנה דוריס בתפקיד קיי
* אנגוס אימרי בתפקיד מרלין הצעיר
** פטריק סטיוארט בתפקיד מרלין הזקן
* רבקה פרגוסון בתפקיד מורגן לה פיי
* דניס גוף בתפקיד גברת אליוט, אמו של אלכס

## הפקה
צילומי הסרט החלו ב-25 בספטמבר 2017 בלונדון והסתיימו במרץ 2018. צילומים נוספים נערכו בין היתר גם בקורנוול ובאולפני האחים וורנר, ליבסדן.

## קישורים חיצוניים
* 

* קדימון ראשון של הסרט

## הערות שוליים

קטגוריה:סרטי פוקס המאה ה-20
קטגוריה:סרטים בריטיים משנת 2019
קטגוריה:סרטי 2019
קטגוריה:סרטים באנגלית
קטגוריה:מכשפות בקולנוע ובטלוויזיה
קטגוריה:סרטים מבוססי אגדות המלך ארתור
קטגוריה:סרטים על דרקונים
פירט יארוויס

**פירט יארוויס** (באסטונית: **Piret Järvis**; נולדה ב-6 בפברואר 1984) היא מנחת טלוויזיה וזמרת אסטונית.

## ביוגרפיה
יארוויס נולדה בטאלין, לאחר לימודיה בתיכון היא סיימה תואר במדיה ויחסי ציבור באוניברסיטה הבינלאומית של קונקורדיה (International University of Concordia), הסניף האסטוני של אוניברסיטת קונקורדיה שבמדינת וושינגטון, לאחר מכן למדה עיתונאות באוניברסיטת טרטו.

ב-2002 הצטרפה ללהקת הבנות "ונילה נינג'ה" (בה היא הייתה שרה לצד טרינו קיווילאן). היא כתבה את המילים לרבים משירי הלהקה, ושימשה פעמים רבות כדוברת הלהקה במהלך ראיונות רבים לתקשורת. הלהקה השתתפה בגמר הלאומי של אסטוניה עבור תחרות האירוויזיון 2003, והייתה המועמדת המועדפת על הציבור.

ב-2005 ייצגה הלהקה את שווייץ באירוויזיון 2005, שם עלתה לגמר ולבסוף הגיעה למקום ה-8.

ב-2005 נבחרה לאישה הסקסית ביותר באסטוניה על פי המגזין "Kroonika", היא שימשה כמגישה במספר ערוצי טלוויזיה במדינתה ובין היתר עבדה בין השנים 2007-2008 ב-MTV אסטוניה.

ב-2011 הציגה את תוצאות הניקוד של אסטוניה באירוויזיון 2011 שנערך בדיסלדורף. באותה שנה גם הופיעה בסרט "Kormoranid ehk Nahkpükse ei pesta 
".

## קישורים חיצוניים

* https://web.archive.org/web/20200616032148/https://etv.err.ee/
* https://www.facebook.com/pages/category/Musician-Band/Piret-J%C3%A4rvis-Fanpage-218609358343720/

קטגוריה:זמרות אסטוניות
קטגוריה:מנחי טלוויזיה אסטונים
קטגוריה:מתחרי רוקדים עם כוכבים (אסטוניה)
קטגוריה:אסטונים שנולדו ב-1984
הלסינקי האלי

**הלסינקי האלי** (בפינית: **Helsinki Halli**) הוא אולם רב תכליתי בהלסינקי שבפינלנד. נודע בשם **הארטוואל ארנה** מאז הקמתו ועד 2022.
## היסטוריה
הרעיון לבניית האולם עלה ב-1994 על ידי איש העסקים הארי הרקימו עבור אליפות העולם בהוקי קרח של 1997, ובנייתו החלה באפריל 1996.

האולם משמש כאצטדיון הבית של קבוצת ההוקי יוקריט הלסינקי, ואירח מספר תחרויות ספורט בינלאומיות. במשחקי הוקי התכולה 13,349 מושבים ובמשחקי כדורסל 14,000 מושבים.

באולם הופיעו בין היתר להקות אירוסמית' ובקסטריט בויז, ב-2007 נערכה בהיכל תחרות האירוויזיון.

ב-2022 היה אמור האולם להיות האולם המרכזי באירוח אליפות העולם בהוקי קרח 2022. עקב הפלישה הרוסית לאוקראינה והיותו של האולם בבעלות אוליגרכים רוסים, ניטלה ממנו זכות האירוח של האליפות. בנוסף, חברת המשקאות "הארטוואל" שאימצה את האולם בחסות מסחרית מאז הקמתו הסירה ממנו את החסות.

## קישורים חיצוניים

*

קטגוריה:אולמות כדורסל
קטגוריה:הלסינקי: מבנים
קטגוריה:הלסינקי: ספורט
קטגוריה:פינלנד: אצטדיונים ומתקני ספורט לאומיים
Rakuten

**Rakuten, Inc ** (ביפנית: **楽天株式会社**) היא חברת מסחר אלקטרוני בינלאומית שמרכזה ביפן. החברה גם עוסקת בפיננסים ומדיה, והיא גם המפעיל הסלולרי הרביעי בגודלו ביפן (ראקוטן מובייל). נכון ל-2017 היא מעסיקה מעל ל-14 אלף עובדים.

לחברת המדיה של ראקוטן, ראקוטן TV, שירות סטרימינג עצמאי, מטה החברה נמצא בברצלונה שבספרד.

## היסטוריה
החברה נוסדה ב-1997 על ידי הירושי מיקיטאני שמכהן כמנכל החברה, בשם "MDM".

ממאי 1997 עוסקת החברה במסחר באינטרנט, כשבתחילת פעילותה היא העסיקה 6 עובדים בלבד. ב-1999 שונה שם החברה ל-rakuten, שפירושו "אופטימיזם" ביפנית.

ב-2000 הונפקה החברה בבורסה לניירות ערך בטוקיו.

ב-2001 הפעילה החברה שירות הזמנת חדרים בבתי מלון.

החל מ-2011 התחילה החברה להתרחב מחוץ ליפן, והקימה פעילות של מסחר אלקטרוני באוסטריה, קנדה, טייואן, תאילנד, ספרד ועוד. ב-2012 השקיעה כ-100 מיליון דולר בחברת פינטרסט, ב-2020 מימשה את אחזקתה ברווח ניכר. בפברואר 2013 היא רכשה את חברת המסרים המיידים הישראלית Viber, תמורת סכום של כ-900 מיליון דולר. ב-2019 היו למוצר כבר למעלה ממיליארד משתמשים. ב-2015 רכשה את חברת OverDrive האמריקאית העוסקת בהפצת תוכן דיגיטלי, ספרים אלקטרוניים, ספרים קוליים, מוזיקה וכותרי וידאו. ב-2019 מכרה ראקוטן את אחזקותיה בחברה לקרן ההשקעות KKR.

ב-2016 איבדה לראשונה את מקומה כחברת המסחר האלקטרוני הגדולה ביפן, לטובת אמזון.

לחברה עניין מיוחד בתחום שידורי הספורט. בספטמבר 2017 חתמה על חוזה חסות מסחרית עם קבוצת הכדורסל גולדן סטייט ווריורס. החל מעונת 2017/18 החברה נותנת חסות מסחרית לקבוצת הכדורגל של ברצלונה והיא גם הבעלים של מועדון ויסל קובה.
בסיום עונת 21/22 נגמר הסכם החסות של ברצלונה עם ראקוטן.

בספטמבר 2020 השיקה ראקוטן מובייל את רשת ה-5G שלה ביפן.

## קישורים חיצוניים

## הערות שוליים

קטגוריה:חברות הנסחרות בבורסה לניירות ערך בטוקיו
קטגוריה:חברות יפניות
קטגוריה:חברות מסחר אלקטרוני
קטגוריה:חברות תוכנה
קטגוריה:מותגים יפניים
נשים קטנות (סרט, 2019)

**נשים קטנות** (באנגלית: **Little Women**) הוא סרט דרמה אמריקאי שנכתב ובוים על ידי הבמאית גרטה גרוויג על בסיס הספר באותו השם מאת לואיזה מיי אלקוט שיצא לאור לראשונה בשנת 1868. בסרט מככבות סירשה רונן, אמה ווטסון, פלורנס פיו ואליזה סקנלן בתור ארבע האחיות ולצידן מככבים מריל סטריפ, טימותי שאלאמה, ג'יימס נורטון, לורה דרן, לואי גארל, בוב אודנקירק, כריס קופר ואבי קווין. הסרט נחשב לעיבודו השביעי במספר של הספר כסרט קולנוע, אחרי העיבודים האילמים משנת 1917 ומשנת 1918, הסרט משנת 1933, הסרט משנת 1949, הסרט משנת 1994, והסרט המודרני משנת 2018.

הסרט יצא לאקרנים ב-25 בדצמבר 2019 בבכורה עולמית. בישראל הסרט יצא לאקרנים ב-23 בינואר 2020.

הסרט זכה בפרס אוסקר לעיצוב התלבושות הטוב ביותר בטקס פרסי האוסקר ה-92.

## תקציר העלילה
הסרט מתמקד בחייהן של האחיות מארץ' בעודן חיות במסצ'וסטס במהלך שנות ה-60 של המאה ה-19. לדברי צוות ההפקה של הסרט, הסרט מתמקד בחייהן של האחיות מארץ' כמבוגרות צעירות, ובמיוחד לאחר שמג, ג'ו ואיימי עוזבות את בית ילדותן, וקופץ אחורה וקדימה לנקודות שונות בזמן ובנוסף מתמקד יותר בנושאים שהספר המקורי בחן מאשר בקו העלילתי של הספר.

## צוות השחקנים
* סירשה רונן - **ג'וזפין "ג'ו" מארץ**'
* אמה ווטסון - **מרגרט "מג" מארץ**'
* פלורנס פיו - **איימי מארץ**'
* אליזה סקנלן - **אליזבת "בת'" מארץ**'
* טימותי שאלאמה - **תיאודור "לורי" לורנס**
* מריל סטריפ - **הדודה מארץ**'
* לורה דרן - **מרגרט "מרמי" מארץ**'
* ג'יימס נורטון - **ג'ון ברוק**
* לואי גארל - **פרידריך בר**
* בוב אודנקירק - **מר מארץ**'
* כריס קופר - **מר לורנס**
* אבי קווין - **אנני מופאט**
* הדלי רובינסון - **סאלי גרדינר מופאט**

## הפקה
איימי פסקל החלה לפתח עיבוד חדש לרומן של לואיזה מיי אלקוט, ביחד עם שרה פולי שנשכרה לכתוב את התסריט לסרט והייתה מועמדת פוטנציאלית לבימוי הסרט.

באוגוסט 2016, הוכרז שגרטה גרוויג תכתוב מחדש את הטיוטה שנכתבה לראשונה על ידי פולי, וביוני 2018, נודע שגרוויג גם תיקח על עצמה את מלאכת הבימוי של הסרט, ומריל סטריפ, אמה סטון, סירשה רונן, טימותי שאלאמה ופלורנס פו לוהקו לסרט. ביולי 2018, אליזה סקנלן לוהקה לסרט. באוגוסט 2018, ג'יימס נורטון ולורה דרן לוהקו לצוות השחקנים. לאחר מכן, אמה ווטסון לוהקה לסרט והחליפה את סטון לאחר שזאת האחרונה עזבה את הפקת הסרט בעקבות בעיות בלוח הזמנים שלה והתחייבויות לקידום הסרט "המועדפת". בספטמבר 2018, לואי גארל, בוב אודנקירק וכריס קופר לוהקו לצוות השחקנים. באוקטובר 2018 הוכרז שחברת "New Regency Pictures" יצטרפו להפקת הסרט, ואבי קווין לוהקה לצוות השחקנים.

### צילומים
צילומי הסרט החלו ב-5 באוקטובר 2018 בבוסטון שבמסצ'וסטס. לוקשיינים נוספים כוללים את הארוורד  שבמסצ'וסטס, ואת .

## הפצה
הסרט עלה לאקרנים ב-25 בדצמבר 2019.

## קישורים חיצוניים

* 

**ביקורות**
* 

## הערות שוליים

קטגוריה:זוכי אוסקר: התלבושות הטובות
קטגוריה:סרטי 2019
קטגוריה:סרטי דרמה אמריקאיים
קטגוריה:סרטי מלחמת האזרחים האמריקנית
קטגוריה:סרטי נעורים אמריקאיים
קטגוריה:סרטים על סופרים
קטגוריה:סרטי קולומביה
קטגוריה:פמיניזם בקולנוע
קטגוריה:סרטים המבוססים על נשים קטנות
קטגוריה:סרטי דרמה היסטורית אמריקאיים
קטגוריה:סרטי דרמה רומנטית אמריקאיים
ז'וזפין נדאגנו

**ז'וזפין נדאגנו** (בצרפתית: **Joséphine Ndagnou**; נולדה ב-1964) היא במאית קולנוע ושחקנית טלוויזיה קמרונית.

## ביוגרפיה
נדאגו נולדה וגדלה בקמרון. את השכלתה הגבוהה רכשה בפריז, בלימודי קולנוע בסורבון. היא עבדה בתור במאית עבור רשות הטלוויזיה והרדיו הקמרונית במשך 15 שנים. היא שיחקה במספר סרטי טלוויזיה, כולל "Japhet and Ginette" ו "L’étoile de Noudi" (הכוכב של נודי), בעקבותיו התפרסמה בשם דמותה בסרט, **טה זיבי**. 

ב-2007 היא כתבה, ביימה, הפיקה וכיכבה בסרט הקולנוע, '"Paris à tout prix" (פריז בכל מחיר) בו גילמה פליטה צעירה שנכפית לזנות, ונאבקת על הישרדותה באירופה. הסרט עוסק במספר נושאים מרכזיים לקמרונים ואפריקאים אחרים, ביניהם הלחץ להימלט מנסיבותיהם בכל מחיר, פליטות והגירה, זנות, סחר בנשים, מיניות, ואיידס.

בכורת הסרט התקיימה בפסטיבל הסרטים של פריז, והקרנתו הוזמנה לעוד מגוון פסטיבלי קולנוע ברחבי העולם, ביניהם פסטיבל הסרטים האפריקאים של ניו יורק ופסטיבל סרטי אפריקה של מונטריאול, בו זכה הסרט בפרס הסרט הדיגיטלי הטוב ביותר. הסרט גם זכה בפרס השופטים בפסטיבל FESPACO, הפסטיבל הפאן-אפריקאי בוואגאדוגו.

## פילמוגרפיה

; כבמאית
* *Paris a Tout Prix* (פריז בכל מחיר). סרט עלילתי, 2007.

; כשחקנית
* *Dernier voyage Le* (המסע האחרון), בבימויו של ז'אן-מארי טנו, 1990. סרט קצר.
* *Les Saignantes* (המדממים), בבימויו של ז'אן-פייר בקולו, סרט עלילתי, 2005.

## קישורים חיצוניים

## הערות שוליים

קטגוריה:ילידות 1964
קטגוריה:במאיות קמרוניות
קטגוריה:שחקניות קולנוע וטלוויזיה קמרוניות
האוניברסיטה הבין-לאומית של מונקו

**האוניברסיטה הבין-לאומית של מונקו** היא אוניברסיטה הממוקמת בקצה המערבי של נסיכות מונקו.

האוניברסיטה הוקמה בשנת 1986 והיא חלק מקבוצת "INSEEC" המובילה במוסדות להשכלה גבוהה הפרטית בצרפת. מיקומה נהנה מנוף לריביירה הצרפתית. במקום מתקיימים לימודי תואר בארבע שנים ולימודי תעודה של עשרה חודשים, סטודנטים יכולים להתמחות בשיווק, ניהול עסקי ספורט ומינהל בינלאומי, כל התוכניות העסקיות נלמדות בשפה האנגלית.

האוניברסיטה נתמכה על ידי משפחת המלוכה.

עד לשנת 2002 המקום היה נודע בשם "אוניברסיטת דרום אירופה" אך השם שונה על מנת להבליט את מיקומה במונקו.

## קישורים חיצוניים

* 

* בית הספר למנהל עסקים של מונקו

קטגוריה:מונקו: מבנים
קטגוריה:אירופה: אוניברסיטאות ומכללות